FI Euroopan unionin virallinen lehti L 310/72

KOMISSION PÄÄTÖS,

tehty 29 päivänä syyskuuta 2004,

luvan antamisesta jäsenvaltioille sallia tilapäisesti lajien Cedrus libani ja Pinus brutia sellaisten siementen sekä näistä siemenistä tuotettujen taimien pitäminen kaupan, jotka eivät täytä neuvoston direktiivin 1999/105/EY vaatimuksia

(tiedoksiannettu numerolla K(2004) 3138)

(2004/678/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY (1) ja erityisesti sen 18 artiklan 1 kohdan,

sekä katsoo seuraavaa:

(1) Lajien Cedrus libani ja Pinus brutia siemenien ja näistä siemenistä tuotettujen taimien tuotanto on Ranskassa tällä hetkellä riittämätöntä, ja tästä syystä direktiivin 1999/105/EY säännösten mukaista viljelyaineistoa ei ole mahdollista hankkia.

(2) Myöskään kolmannet maat eivät kykene toimittamaan riittävästi kyseisten lajien siemeniä ja näistä siemenistä tuotettuja taimia, joilla olisi samat takeet kuin yhteisössä tuotetulla viljelyaineistolla ja jotka olisivat direktiivin 1999/105/EY säännösten mukaisia.

(3) Sen vuoksi Ranska on pyytänyt kyseisen direktiivin mukaisesti komissiolta lupaa saada hyväksyä sellaisten siementen ja näistä siemenistä tuotettujen taimien pitäminen kaupan, jotka täyttävät mainitussa direktiivissä säädettyjä vaatimuksia lievemmät vaatimukset.

(4) Viljelyaineistopulan poistamiseksi Ranskalle olisi sen vuoksi annettava lupa hyväksyä rajoitetuksi ajaksi lievennetyt vaatimukset täyttävien kyseisten lajien siementen ja näistä siemenistä tuotettujen taimien pitäminen kaupan.

(5) Jos mahdollista, siemenet olisi korjattava kyseisten lajien luontaisilta alkuperäalueilta ja aineiston tunnistettavuuden varmistamiseksi olisi esitettävä parhaat mahdolliset takeet. Lisäksi siemeniä ja näistä siemenistä tuotettuja taimia voidaan pitää kaupan ainoastaan, jos niiden mukana on asiakirja, jossa on tietyt tiedot kyseisestä viljelyaineistosta.

(6) Lisäksi muille jäsenvaltioille olisi annettava lupa hyväksyä alueellaan direktiivissä 1999/105/EY määritelty sellaisten siementen ja näistä siemenistä tuotettujen taimien pitäminen kaupan, jotka täyttävät tunnistamista ja etiketöintiä koskevat lievennetyt vaatimukset, jos tällaisen aineiston pitämiselle kaupan on annettu muissa jäsenvaltioissa lupa tämän päätöksen perusteella.

(7) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

1. Sallitaan lajien Cedrus libani ja Pinus brutia taimien tuotantoon tarkoitettujen siementen, jotka eivät täytä direktiivin 1999/105/EY 13 ja 14 artiklassa vahvistettuja tunnistamista ja etiketöintiä koskevia vaatimuksia, pitäminen kaupan yhteisössä 31 päivään toukokuuta 2005 asti tämän päätöksen liitteissä vahvistettujen vaatimusten mukaisesti.

2. Sallitaan edellä mainituista siemenistä tuotettujen taimien pitäminen kaupan yhteisössä 31 päivään toukokuuta 2010 asti edellyttäen, että tämän päätöksen liitteessä II vahvistetut vaatimukset täyttyvät.

Tässä päätöksessä sovelletaan direktiivin 1999/105/EY 2 artiklassa vahvistettuja määritelmiä.

2 artikla

Toimittajan, joka haluaa saattaa 1 artiklassa tarkoitettuja siemeniä markkinoille, on osoitettava lupahakemus sille jäsenvaltiolle, johon kyseinen toimittaja on sijoittautunut tai jossa se harjoittaa tuontia. Kyseisen jäsenvaltion on annettava toimittajalle lupa saattaa siemenet markkinoille, paitsi jos

a) sillä on riittävä syy epäillä, ettei toimittaja pysty saattamaan markkinoille sitä määrää siemeniä, jota varten se on hakenut lupaa; tai

b) tämän päätöksen liitteissä esitetyt vaatimukset eivät täyty.

3 artikla

Jäsenvaltioiden on annettava toisilleen tämän päätöksen soveltamiseksi tarvittavaa hallinnollista apua. Päätöksen 1 artiklan osalta koordinoivana jäsenvaltiona toimii Ranska, jotta voidaan varmistaa, että sallittu kokonaismäärä ei ylitä liitteessä I vahvistettuja enimmäismääriä.

Kun jäsenvaltio saa 2 artiklan mukaisen lupahakemuksen, sen on välittömästi ilmoitettava koordinoivalle jäsenvaltiolle määrä, jota hakemus koskee. Koordinoivan jäsenvaltion on välittömästi ilmoitettava ilmoituksen tehneelle jäsenvaltiolle, ylittyisikö enimmäismäärä, jos lupa myönnettäisiin.

4 artikla

Jäsenvaltioiden on ilmoitettava viipymättä komissiolle ja muille jäsenvaltioille tämän päätöksen mukaisesti myyntiluvan saaneiden siementen määrät.

5 artikla

Tämä päätös on osoitettu kaikille jäsenvaltioille.

Tehty Brysselissä 29 päivänä syyskuuta 2004. Komission puolesta David BYRNE Komission jäsen

(1) EYVL L 11, 15.1.2000, s. 17. Direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1829/2003 (EUVL L 268, 18.10.2003, s. 1).

LIITE I Sallittu siementen enimmäismäärä Jäsenvaltio Cedrus libani Pinus brutia kg Lähtöisyysalue kg Lähtöisyysalue Ranska 15 Turkki 30 Turkki